Diari Oficial de la Generalitat Valenciana


Sumari del DOGV 6199, del 04-02-2010 (2009/14367)

Notificació de la interlocutòria dictada en el judici de mesures cautelars 000435/2009.
---------------------------------------------------------------------------------------

### Dades del document

Número de DOGV
:   6199

Data del DOGV
:   04-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14895


Data del document
:   15-12-2009

Organisme emissor
:   Jutjat de Primera Instància Número 2 d'Alcoi

Tipus de document
:   Anunci

Notificació de la interlocutòria dictada en el judici de mesures cautelars 000435/2009. [2009/14439]  
Mesures cautelars coetànies 000435/4900-BE.   
Demandants: José Fernando Vercher Ferrándiz i María Dolores Segura Ramos.  
Procurador: José Blasco Pla.  
Demandats: Joaquín Emeraro Gil Pérez i Gran Invest Continental, SL.   
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber:  
Atés que es desconeix el domicili o la residència actuals dels demandats, Joaquín Emeraro Gil Pérez, amb DNI 66152392S, i Gran Invest Continental, SL, amb CIF X31138162, mitjançant la provisió del dia de hui, la jutgessa, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha disposat la publicació d'aquest edicte al tauler d'anuncis del Jutjat per a portar a termini la diligència de notificar la Interlocutòria de data 3 de desembre de 2009; la resolució que s'ha de notificar és la que es transcriu seguidament:   
«Jutjat de Primera Instància número 2 d'Alcoi.   
Procediment: Mesures cautelars prèvies a la interposició de la demanda número 435/2009.  
Demandants: José Fernando Vercher Ferrándiz i María Dolores Segura Ramos.  
Procurador: senyor Blasco Pla.  
Demandats: Joaquín Emeraro Gil Pérez i Gran Invest Continental, SL.   
Interlocutòria  
Alcoi, 3 de desembre de 2009.  
Antecedents de fet  
Únic. El procurador senyor Blasco Pla, en nom i representació de José Fernando Vercher Ferrándiz, i M.ª Dolores Segura Ramos va presentar escrit de data 7 de maig de 2009 pel qual sol·licitava l'adopció de mesures cautelars prèvies a la demanda consistent en l'embargament preventiu de la quantitat de 39.798,87 euros que van ser consignades pels sol·licitants, José Fernando Vercher Ferrándiz i M.ª Dolores Segura Ramos, en el compte del Jutjat de Primera Instància i Instrucció número 1 d'Alcoi i que era la quantitat per la qual es despatxava execució provisional, per Interlocutòria de data 4 de desembre de 2008, que després d'haver-se celebrat la vista assenyalada, queden les actuacions a la taula de la provisora per a resoldre.   
Fonaments de dret  
Únic. El fumus boni iuris o aparença de bon dret, el perill de la mora processal i la prestació de caució són, sense cap dubte, factors fonamentals imprescindibles per a l'adopció de mesures cautelars ja que impliquen un grau d'agressió al dret del demandat. S'exigeixen dos requisits, els quals són: 1. Justificació del dret que es reclama (bonus fumus iuris o títol), ja que mancaria de sentit l'assegurament de l'efectivitat d'una sentència si des del principi no s'oferira cap justificació del dret que es pretén que es reconega en la resolució definitiva; 2. Periculum in mora, és a dir, que existisca perill tangible que el retard en l'obtenció de la sentència puga donar lloc a la seua ineficàcia real. Sense la concurrència d'aquest perill no es podria procedir a l'assegurament que se sol·licite; tot això sense oblidar que l'existència de perill i la justificació del dret, no impediran que el procés puga finalitzar en una sentència absolutòria, de manera que, per a obviar aquest aspecte, la llei exigeix d'ordinari una contracautela.   
L'article 730 de la Llei d'Enjudiciament Civil estableix els moments per a sol·licitar les mesures cautelars, açò és, d'ordinari, juntament amb la demanda principal; també es poden sol·licitar abans de la demanda si qui en aqueix moment les demana al·lega i acredita raons d'urgència o necessitat i després de la presentació de la demanda o pendent recurs només podrà sol·licitar-se l'adopció de mesures cautelars quan la petició es base en fets i circumstàncies que justifiquen la sol·licitud en aqueixos moments.   
Doncs bé, entén aquesta jutjadora que la mesura interessada pertany a aquest tercer moment, atés que el lletrat, a instàncies de la jutjadora, aclareix en l'acte de la vista que la sentència dictada en el judici ordinari 3/2008, el qual es tramita en aquest Jutjat i en la dispositiva del qual es condemna José Fernando Vercher Ferrándiz i M.ª Dolores Segura Ramosa a abonar a Joaquín Emerano Gil Pérez i a Gran Invest Continental, SL, la quantitat de 2.250 euros, ha sigut recorreguda en apel·lació per aquests i davant d'una possible estimació del recurs i per a garantir l'abonament de les costes que se'ls impose a la part contrària, se sol·licita l'embargament de la quantitat consignada per José Fernando Vercher Ferrándiz i M.ª Dolores Segura Ramosa, en les actuacions d'execució títol judicial que es tramita en el Jutjat de Primera Instància número 1 d'Alcoi, el títol executiu del qual correspon a la sentència ferma dictada en aqueix jutjat pel qual es condemnava José Fernando Vercher Ferrándiz i M.ª Dolores Segura Ramosa al pagament de 30.798,87 euros i que la quantitat restant, que puja a 9.000,00 euros, correspon a la quantitat pressupostada per a interessos i costes.   
Que després d'haver considerat els arguments exposats per la part actora a l'efecte de la procedència de la mesura sol·licitada, certament no es compleixen els requisits referits, en pretendre l'embargament per a garantir un hipotètic reportament de costes davant de la possible estimació del recurs d'apel·lació interposat contra la sentència dictada en aquest Jutjat en el judici ordinari 3/2008 i en la qual els seus representats han sigut condemnats a abonar la quantitat abans indicada, és a dir, la mesura instada no assegura l'efectivitat de la tutela judicial que poguera atorgar-se en la sentència estimatòria, la qual es dictara en resolució del recurs, de manera que no puga veure's impedida o dificultada per situacions produïdes mentre el recurs estiga pendent de resolució (perill per la mora processal), i no al·lega ni acredita un risc evident que davant d'una sentència estimatòria del recurs interposat no veja satisfet el deute reclamat, no satisfent així l'interés de la justícia.   
Així mateix, falta la justificació del dret que es reclama (bonus fumus iuris o títol), per quant no tindria sentit l'assegurament de l'efectivitat d'unes costes la condemna de les quals se deriva del pronunciament d'una dispositiva que no s'ha dictat, ni d'unes costes que no han sigut taxades pel secretari judicial de l'òrgan judicial, màximament quan l'embargament es demana sobre la quantitat consignada i pressupostada per a interessos i costes en una execució de sentència ferma i, per tant, quantitat que és deguda.   
Part dispositiva   
Que es denega la mesura cautelar interessada. Contra aquesta interlocutòria només s'hi pot interposar un recurs d'apel·lació.  
La part que prepare un recurs davant aquesta resolució haurà de constituir, com a requisit indispensable per a la tramitació corresponent, un dipòsit previ el qual haurà d'ingressar en el compte de dipòsits i consignacions d'aquest Jutjat obert en el Grup Banesto, i especificarà en el resguard d'ingrés, en el camp Concepte, que es tracta d'un recurs, seguit del codi 02 i la paraula Apel·lació, sense els requisits de la qual no s'admetrà el recurs (els articles 455 i següents de la Llei 1/4371 TET i la disposició addicional quinzena de la Llei Orgànica del Poder Judicial afegida per la Llei Orgànica 1/2009, de 3 de novembre).   
L'ingrés del dipòsit ha d'acreditar-se amb còpia del resguard d'ingrés junt amb la presentació de l'escrit de preparació del recurs.   
L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. Queden exclosos els litigants que tinguen reconegut el dret d'assistència jurídica gratuïta (instrucció del secretari general de l'Administració de Justícia de 4 de gener de 2009).   
Si el recurs fóra estimat totalment o parcialment, la part haurà de sol·licitar la devolució del dipòsit mitjançant un escrit presentat davant d'aquest Jutjat, una vegada hi hagen estat tornades les actuacions. Ho pronuncie, mane i firme».  
Tot seguit es compleix el que s'ha disposat. En done fe.  
Alcoi, 15 de desembre de 2009.- La secretària judicial: Nieves Martín Rincón.